Naturschutzgebitt Sporbaach

D'Naturschutzgebitt Sporbaach ass en Naturschutzgebitt zu Lëtzebuerg, an der Gemeng Wëntger, dat duerch e groussherzoglecht Reglement vum 28. Februar 2017 geschafe gouf.

Et ass e Fiichtgebitt, op enger Fläch vun am Ganzen 99,25 Hektar, ronderëm den ieweschte Laf vun der Sporbech, e lénksen Niewefloss vun der Trëtterbaach. Den CR333 duerchschneit et op enger kuerzer Distanz.

D'Naturschutzgebitt Sporbaach ass en Deel vun den Natura-2000-Zonen Troine/Hoffelt – Sporbaach (LU0001043) a Vallée de la Tretterbaach et affluents de la frontière à Asselborn (LU0002002).

 Kuckt och 

 Lëscht vu Lëtzebuerger Naturschutzgebidder

Sporbaach
Kategorie:Gemeng Wëntger